**Образац 12**

ЈАВНО КОМУНАЛНО ПРЕДУЗЕЋЕ УСЛУГА БОЉЕВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 30.06.2018.

Бољевац, 30.07.2018.

 **I ОСНОВНИ СТАТУСНИ ПОДАЦИ**

Пословно име: Јавно комунално предузеће Услуга Бољевац

Седиште: Бољевац

Претежна делатност: 3811-скупљање отпада који није опасан

Матични број: 07183267

ПИБ: 102130978

Надлежно министарство: Надлежни орган јединице локалне самоуправе СО Бољевац

Делатности јавног предузећа/друштва капитала су:

-комунална делатност ( чистоћа, зеленило, гробљанске услуге и др.)

-водовод и канализација (снабдевање града и МЗ пијаћом водом и одржавање канализационе мреже)

-зимско и летње одржавање локалних и некатегорисаних путева.

Годишњи/трогодишњи програм пословања: Програм пословања за 2018. год. усвојен је 20.12.2017. на седници Општине Бољевац*,*а Прва измена Програма пословања за 2018.год. усвојена је 16.05.2018.год.на седници Скупштине општине Бољевац,на основу члана 59. Закона о јавним предузећима (Сл.гласник РС бр. 119/2012), члана 39. Статута Општине Бољевац (Сл.лист Општине Бољевац бр. 1/08 i 25/15).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

Реализација пословних прихода је већа у односу на план за II квартал (2%).

Приходи од продаје производа и услуга већи су од планираних за 7%. Приходи од премија, субвенција, дотација, донација и сл. су мањи у односу на планиране. Код финансијских прихода имамо реализацију на нивоу плана.

Пословни расходи су мањи од планираних за 6%, Трошкови зарада и других личних примања су мањи за 5% од планираних . Трошкови амортизације су на нивоу планираних.

Имамо пословни добитак у износу од 6001 хиљада дин. што је веће за 90% од планираног.

Финансијски приходи су мањи за 15% од планираних, а и финансијски расходи су мањи у односу на планиране за 37%. Имамо губитак из финансирања у износу од 394 хиљада дин.

На основу ових података за период 01.01. – 30.06.2018.год. утврђен је добитак из редовног пословања у износу од 2998 хиљада динара који се умањује за нето губитак пословања који се обуставља у износу од 5 хиљ.динара тако да добитак пре опорезивања износи 2993 хиљаде динара.

2. БИЛАНС СТАЊА

Стална имовине на дан 30.06.2018. износи 71.179 и већа је у односу на план за први квартал за 5%.

Обртна имовина је већа за 33%. Залихе материјала су дупло веће у односу на план јер је по јавној набавци извршена набавка помоћног материјала који се сада налази у магацину и требоваће се по потреби. Потраживања по основу продаје су већа у односу на план за 20%.

Готовина на крају другог квартала је повећана у односу на план за 57%.

Укупна актива је 93.383 хиљ.дин. и већа је за 10 % у односу на план.

Капитал је већи у односу на план. Нераспоређени добитак је добитак из текућег периода у износу од 2990 хиљ.дин и нераспоређени добитак из 2017.год.у износу од 513 хиљ.динара.Губитак из претходног периода покривен је у целости по одлуци Надзорног Одбора.

Дугорочна резервисања и дугорочне обавезе су мање у односу на план за квартал, а састоје се од дугорочних кредита Уницредит банке, где имамо смањење у односу на план због извршених отплата кредита.Код резервисања за накнаде према запосленима имамо смањење у односу на план а односи се на резервисање за превоз радника који се исплаћује у овој години.

Краткорочне обавезе су веће за 7% у односу на план јер су се повећале обавезе према добављачима, и због одобреног минуса код банака.

Остале краткорочне обавезе су беће у односу на план.

Укупна пасива је 93.383 хиљ.динара.

3. ИЗВЕШТАЈ О ТОКОВИМА ГОТОВИНЕ

Прилив готовине из пословних активности је мањи за 4% у односу на план за други квартал, и одлив готовине из пословних активности је мањи за 4% у односу на план за други квартал.

Имамо прилив готовине из активности финансирања у износу од 361 хињ.динара,такође имамо и одлив готовине из активности финансирања за отплате кретида у износу од 1980 хињ-динара.

С обзиром да имамо већи одлив готовине у овом периоду у односу на прилив готовине за 138 хиљ.дин. са готовином на почетку периода у износу од 290 хиљ.дин. на крају периода стање готовине износи 158 хиљ.дин.

4. ТРОШКОВИ ЗАПОСЛЕНИХ

Реализација трошкова запослених је мања у односу на план (Нето, бруто 1 и бруто 2).

Код накнада по уговору за привремене и повремене послове на крају квартала имамо упошљена три радника.У току периода био је запошљен и ложач и његов уговор је истекао на крају грејне сезоне 15.04.18.године, остала три радника су ангажована за обављање послова комуналија јер су три радника на дужем боловању.

Што се тиче превоза радника на посао, планирани су трошкови су мањи у односу на стварене. Сада се исплаћује превоз радника у износу од 100% увећан за износ порезе преко неопорезивог износа.

Отпремнина у овом кварталу исплаћена је за једног радника који је отишао у пензију због проглашења неспособности за рад.

Помоћ радницима исплаћена је једном раднику у износу од 10000,00 динара,

Стипендије нису исплаћиване у овом кварталу.

5. ДИНАМИКА ЗАПОСЛЕНИХ

У овом кварталу 2018 имамо одлив 2 радника на одређено време као замену радника који су на дужем боловању и прилив 1 радника по уговору о привременим и повременим пословима као замену. Такође имамо и прилив 7 радника за јавне радове.

6. КРЕТАЊЕ ЦЕНА ПРОИЗВОДА И УСЛУГА

Цене су остале на нивоу 2016. године сем смањења цена за воду и смеће према привреди, повећања цена за есхумацију леша из гроба и увођења наплате извожења смећа по МЗ према броју члана домаћинства.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Што се тиче субвенција, пренето је

По позицији – Водовод, канализација пренето је 1.064.500,02 дин.

По позицији – разлика између утрошених и фактурисаних средстава на Ртњу –745.785,45дин.

По позицији – разлика између утрошених и фактурисаних средстава за Боговину – 198.000,00 дин.

По позицији – јавна расвета пренето је 553.910,43.дин.

По позицији – зоо хигијена пренето је 240.000,00 дин.

По позицији – оправка булдожера пренето је 57.758,00

По позицији – сол.помоћ по Анексу ПКУ пренето је 313.500,00

За период 01.01-30.06. укупно је пренето 3.173.453,90 дин.

8. СРЕДСТВА ЗА ПОСЕБНЕ НАМЕНЕ

Средства за репрезентацију планирана су у истом износу као и прошле године од 120.000 динара а за овај перио утрошено је 44% од планираног износа.

Средства за рекламу и пропаганду су планирана на нивоу 2017. год и износе 70.000дин а утрошено је 44% од планираног за овај период.

Солидарна помоћ радницима је планирана у износу од 100.000,00 динара и ребалансом је планирана сол.помоћ радницима по ПКУ у износу од 2.090.000 а исплаћено је 10.000,00 динара једном раднику који је већ друга година на боловању, и 697.611 динара по ПКУ:

9. ИЗВЕШТАЈ О ИНВЕСТИЦИЈАМА

У 2018 год. Планом пословања нису планиране инвестиције.

10. НЕТО ДОБИТ

На основу Одлуке Надзорног одбора ЈКП Услуга је 21.06.2018. године уплатила оснивачу износ од 56.316 на име остварене нето добити која припада оснивачу према Закону о јавним предузећима.

**III ЗАКЉУЧНА РАЗМАТРАЊА И НАПОМЕНЕ**

На крају II квартала предузеће је пословало са добитком од 2993 хиљаде динара.

Датум

30.07.2018. Потпис и печат

 \_\_\_\_\_\_\_\_\_\_\_\_\_\_\_\_\_\_\_\_\_\_\_